mikroformatoj**Mikroformatoj** estas marklingva formato por semantika prinotaĵo de HTML aŭ XHTML. Mikroformataj prinotaĵoj povas facile esti ekstraktataj el retpaĝaroj kaj igas kompreneblaj al pliaj programoj (ekz. al serĉiloj) la signifon de la paĝara enhavo.

La ĝis nun ekzistantaj (X)HTML-normoj permesas minimalajn semantikajn prinotaĵojn per la sekvaj atributoj:

classklasonomo
rel(*relationship*) antaŭen-cela rilato en ankro-elemento (<a href=... rel=...>...</a>), priskribo de la cela adreso
rev(*reverse relationship*) malantaŭen-cela rilato, do malo de la antaŭen-cela rilato, priskribo de referencanta dokumento
Ĉiu mikroformato estis evoluigita por speciala temaro aŭ sciaro. Tiel ekzistas mikroformatoj por fiksitaj datoj, por kontaktaj informoj kaj por socialaj rilatoj.

Fontoteksto
-----------

Kontaktaj informoj normale en html traktatas kiel simplaj elementoj:

```
 <div>
 <div>Max Ekzemplulo</div>
 <div>Ekzemplofirmao</div>
 <div>01234/56789</div>
 <a href="http://ekzemplo.com/">http://ekzemplo.com/</a>
 </div>

```

Ĉi tiu fontoteksto estas etikedita per la mikroformato hCard:

```
 <div class="vcard">
 <div class="fn">Max Ekzemplulo</div>
 <div class="org">Ekzemplofirmao</div>
 <div class="tel">01234/56789</div>
 <a class="url" href="http://ekzemplo.com/">http://ekzemplo.com/</a>
 </div>

```

Ĉi-tie por la nomoj (fn), la organizaĵo (org), la telefonnumero (tel) kaj la interreta adreso (url) estas uzataj specifike difinitaj `class`-atributoj kaj la tuta bloko estas enmetata kiel class="vcard".

Tiel eblas al softvaro, ekz. foliumila kromprogramo aŭ serĉiloj, elekti informojn kaj transdoni tiujn al aliaj aplikaj programoj kiel ekz. adreslibroj aŭ itinera planigilo.

Disvastigo
----------

Por la disvastigo la komputistoj *Dan Cederholm* kaj *Tantek Çelik* la 20-an de junio 2005 fondis la projekton *microformats.org*. La impulson donis la entrepreno Technorati, kiu okupiĝas pri la tekniko de serĉiloj kaj ankaŭ funkciigas la serĉilon kitchen.technorati.com por microformats.

Nun ekzistas du foliumilaj kromprogramoj *Operator* kaj *Tail* por Mozilla Firefox, sed ankaŭ unu por Konqueror.

Disvastiĝinta mikroformato estas nofollow.

Alternativoj
------------

RDFa estas simila metodo, ĉe kiu RDF (la el semantika retaro konata *Resource Description Framework* por la prinotaĵo de iuj ajn resursoj) estas enmetata en (X)HTML-kodon. Por tio do estis iomete etendita la (X)HTML-sintakso. RDFa estas iom pli malfacile skribebla ol mikroformatoj, kompense ĝi estas pli esprimriĉa, ĉar oni ne estas limigita je certaj temaroj, sed povas priskribi per konvenaj ontologioj aĵojn el ĉiuj fakoj.

Literaturo
----------

* John Allsopp.  (2007) *Microformats: empowering your markup for Web 2.0*. Berkeley, Kalifornio: Friendsof. ISBN 978-1-590-59814-6.
* Florian Beer.  (2008) *Microformats - Semantik für jedermann: Das semantische Web und wie Microformats die Entwicklung vorantreiben werden*. Vieno, Aŭstrio: VDM Verlag. ISBN 978-3836492218.
* Florence Maurice.  (2009) *Microformats - Semantik für Webseiten*. Munkeno, Germanio: entwickler.press. ISBN 978-3868020175.

Eksteraj ligiloj
----------------

* Kategorio Mikroformatoj en la Vikimedia Komunejo (Multrimedaj datumoj)

* microformats.org Projekta paĝaro (angle) kun vikio
* Microformats Cheat Sheet, superrigardo de Mikroformat-etikedoj (angle; PDF-dosiero; 78 kB)
* Mikroformate.pdf Arkivigite je 2012-05-22 per la retarkivo Wayback Machine, gvidlibro de *Stefan Münz* pri mikroformatoj (PDF-dosiero, germane)

### Raportado

* Mikroformate: Konceptoj kaj fundamento Arkivigite je 2010-05-16 per la retarkivo Wayback Machine
* Prelego pri mikroformatoj Arkivigite je 2010-12-05 per la retarkivo Wayback Machine
* notizblog.org
* sondosiera raporto de la retejo *OpenWebPodcasts* pri mikroformatoj

### Softvaro

* Photrax.com, kolekto de georeferencitaj bildoj kun geo-mikroformatoj (ekz. por Operator Firefox Extension)

### Serĉiloj por mikroformatoj

* Yahoo! microsearch Arkivigite je 2010-08-04 per la retarkivo Wayback Machine
* VIREL serĉilo por mikroformatoj Arkivigite je 2010-10-28 per la retarkivo Wayback Machine